Diari Oficial de la Generalitat Valenciana


Sumari del DOGV 9903, del 29-07-2024 (2024/7542)

ORDE 16/2024, de 16 de juny, de la Conselleria d'Educació, Cultura, Universitats i Ocupació, d'extinció de l'autorització per cessament d'activitats en el centre d'ensenyaments esportius Acadef, de Gandia.
-------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9903

Data del DOGV
:   29-07-2024

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2024/7542

CVE
:   RJAI-I-8353-6790

Data del document
:   16-06-2024

Organisme emissor
:   Conselleria d'Educació, Universitats i Ocupació

Tipus de document
:   Ordre

Descriptors 

:   * centre d'ensenyament
    * esport

*Antecedents de fet*

*Primer*. El centre d'ensenyaments esportius Acadef, amb codi 29119739, de Gandia, està autoritzat per la Resolució de 25 de juny de 2015, de la Conselleria d'Educació, Cultura i Esport, per la qual se li concedix autorització d'obertura i funcionament.

*Segon*. Segons l'informe de 15 de març de 2024 de la Inspecció d'Educació de la Direcció Territorial d'esta conselleria a València, després de les visites realitzades al centre, es comprova la inactivitat d'este. Així mateix, en l’esmentat informe es posa de manifest que en l'aplicació ITACA no consta cap alumne matriculat en el centre.

*Tercer*. En data 24 d'abril de 2024 es dicta l'acord de la Direcció General de Centres Docents pel qual s'inicia el procediment d'extinció de l'autorització per cessament d'activitats de l'esmentat centre. En este acord es concedix a la titularitat del centre un termini de 10 dies per a al·legar i presentar els documents i les justificacions que considere pertinents.

*Quart*. Practicada la notificació telemàtica, la titularitat del centre no ha accedit a esta en el termini de 10 dies naturals, per la qual cosa es considera rebutjada d'acord amb l'article 43 de la Llei 39/2015, d'1 d'octubre, del procediment administratiu comú de les administracions públiques, i queda complida l'obligació de notificació de l'article 40 de la Llei 39/2015. D'altra banda, no hi ha constància que la titularitat del centre haja presentat cap documentació.

A estos antecedents de fet s’apliquen els següents

*Fonaments de dret*

*Primer*. L’òrgan competent per a adoptar la present orde és la conselleria amb competències en educació, segons l'article 4 del Decret 136/2023, de 10 d'agost, del Consell, d'aprovació del Reglament orgànic i funcional de la Conselleria d'Educació, Universitats i Ocupació.

*Segon*. El Decret 132/2012, de 31 d'agost, del Consell, pel qual es regulen els ensenyaments esportius de règim especial a la Comunitat Valenciana establix en l’article 37 que l'obertura i funcionament dels centres privats se sotmetran al principi d'autorització administrativa i es concedirà quan complisquen els requisits establits per la conselleria competent en matèria d'educació i per la normativa bàsica que resulte d'aplicació.

Sent normativa bàsica el Reial decret 332/1992, de 3 d'abril, sobre autoritzacions de centres docents privats, per a impartir els ensenyaments de règim general no universitaris, el qual en el seu article 16.1 establix l'extinció de l'autorització dels centres quan estos hagen cessat de fet en les seues activitats.

Tenint constància del fet fefaent del cessament efectiu de l'activitat, segons constata la Inspecció d'Educació en l’informe de 15 de març de 2024,

ORDENE

L'extinció de l'autorització en la totalitat dels seus ensenyaments, per cessament d'activitats, del centre docent privat següent:

Codi de centre: 34705306.

Denominació genèrica del centre: centre d'ensenyaments esportius.

Denominació específica del centre: Acadef.

Titular: Associació Acadèmica d'Entrenadors de Futbol: Acadef.

Domicili: c/ Carmelites, 16.

Localitat: Gandia (46161).

Província: València.

La present orde tindrà els seus efectes acadèmics a l'inici del curs escolar 2024-2025 i donarà lloc a les corresponents inscripcions de baixa en el Registre de centres docents de la Comunitat Valenciana.

De conformitat amb el que establixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:

a) El recurs de reposició haurà d'interposar-se davant de l'òrgan que ha dictat l'acte, en el termini d'un mes a comptar de l'endemà de la notificació.

b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la notificació.

Per a les persones interessades que no siguen objecte de notificació, els terminis començaran a comptar de l'endemà de la seua publicació en el *Diari Oficial de la Generalitat Valenciana.*

  

València, 16 de juny de 2024

José Antonio Rovira Jover

Conseller d’Educació, Cultura, Universitats i Ocupació